Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: 46/2001. (XII. 22.) OM rendelet 3 számú mellékletére —
Paragraph Index: 891

9. Egyéb rendelkezések 9.1. A pályázó a pályázat benyújtásával elismeri, hogy amennyiben jelen pályázat keretében támogatásban részesül, eltekint egyéb szerzõdési feltételek kikötésétõl. 9.2. A támogatási szerzõdésben foglaltak teljesítését és a támogatás rendeltetésszerû felhasználását a Külügyminisztérium ellenõrzi. A támogatás rendeltetéstõl eltérõ felhasználását a Külügyminisztérium állapítja meg. 9.3. A nyertes pályázóval a Külügyminisztérium az elszámolás részletes tartalmi és pénzügyi szabályait tartalmazó támogatási szerzõdést köt. Abban az esetben, ha a nyertes pályázónak felróható okból a támogatási szerzõdés megkötésére a Külügyminisztérium által meghatározott megfelelõ határidõt követõ 10 napon belül nem kerül sor, a támogatási döntés érvényét veszti. 9.4. A támogatás a megpályázott összegnél alacsonyabb összegben is megállapítható. Amennyiben a pályázó az alacsonyabb összeg esetén is képes és kész a pályázatban vállaltak megvalósítására, errõl a támogatási döntés kézhezvételét követõ 15 napon belül köteles írásban nyilatkozni. A nyilatkozathoz csatolni kell a megfelelõen módosított megvalósítási ütemtervet és költségvetést, valamint a pályázott és az elnyert összeg különbözetére vonatkozó forrás rendelkezésre állásáról szóló igazolást. 9.5. A pályázat benyújtásával a pályázó tudomásul veszi, hogy a teljes támogatási összeggel legkésõbb 2005. június 30. napjáig köteles elszámolni. A határidõ elmulasztása esetén a pályázót a támogatás nem illeti meg. 9.6. A támogatási összegbõl finanszírozott beszerzéseket értékhatártól függõen a mindenkor hatályos közbeszerzési és szabadkézi vétellel történõ beszerzés szabályaira tekintettel kell megvalósítani. 9.7. Az egyéb, a pályázatban nem szabályozott kérdésekben a Polgári Törvénykönyv, valamint a Külügyminisztérium fejezetnél az egyes fejezeti kezelésû elõirányzatok felhasználásának szabályairól szóló 17/2003. (VII. 22.) KüM rendelet elõírásait kell alkalmazni.

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes